CELEX: 32007D0329(03)
Language: hu
Date: 2007-03-20 00:00:00
Title: Az Europol igazgatótanácsának határozata ( 2007 március 20. ) az Europol tisztviselők közös nyomozati csoportokban való részvételének adminisztratív megvalósítását szabályozó rendelkezéseket irányító szabályok meghatározásáról

29.3.2007   
            
            
               HU
            
            
               Az Európai Unió Hivatalos Lapja
            
            
               C 72/35
            
         
      AZ EUROPOL IGAZGATÓTANÁCSÁNAK HATÁROZATA
   
   (2007 március 20.)
   az Europol tisztviselők közös nyomozati csoportokban való részvételének adminisztratív megvalósítását szabályozó rendelkezéseket irányító szabályok meghatározásáról
   (2007/C 72/16)
   AZ EUROPOL IGAZGATÓTANÁCS,
   Tekintettel a Tanács 2002. november 28-i jogi aktusa által módosított Europol-egyezményre, az Európai Rendőrségi Hivatal létrehozásáról szóló Egyezmény (Europol-egyezmény) 41(3) cikke alapján összeállított, az Europol, a hozzá tartozó szervek tagjai, igazgatóhelyettesek és alkalmazottak kiváltságaira és menteségeire vonatkozó jegyzőkönyvre és különösen annak 3a. cikkére,
   Tekintettel a Közös ellenőrző hatóság által kiadott véleményre,
   Mivel az igazgatási tanács – kétharmados többséggel – feladata az Europol tisztviselők közös nyomozati csoportokban való részvételének adminisztratív megvalósítását szabályozó rendelkezéseket irányító szabályok meghatározása.
   A KÖVETKEZŐ DÖNTÉST FOGADTA EL:
   1. cikk
   Meghatározások
   Jelen döntésre vonatkozóan:
   
               (a)
            
            
               „közös nyomozati csoportok ”az Europol-egyezmény 3a. cikkében hivatkozott közös nyomozati csoportok.
            
         
               (b)
            
            
               „nemzeti egységek ”az Europol-egyezmény 4. cikkében hivatkozott egyedi összekötő testületek, az Europol és az illetékes nemzeti hatóságok között.
            
         
               (c)
            
            
               „illetékes hatóságok ”bármely tagállami állami hatóságok, amelyek a nemzeti jog alapján az Europol-egyezmény 2(4) cikkében meghatározott bűncselekmények megakadályozásáért és az ellenük való küzdelemért felelősek.
            
         2. cikk
   Megállapodások
   1.   Az Europol tisztviselők közös nyomozati csoportokban való részvételének adminisztratív megvalósítását az Europol igazgató és a közös nyomozati csoportok összeállításáért felelős tagállami illetékes hatóságai között megkötendő rendelkezésben szabályozzák.
   2.   A rendelkezéseket a résztvevő tagállamok nemzeti egységeinek bevonásával kell összeállítani.
   3. cikk
   A közös nyomozati csoportokban résztvevő Europol tisztviselők mandátuma
   1.   A közös nyomozati csoportokban résztvevő Europol tisztviselők feladatait, jogait és kötelezettségeit a rendelkezésekben határozzák meg.
   2.   A rendelkezések megállapítják, hogy a közös nyomozati csoportokban résztvevő Europol tisztviselők a csoport tevékenysége alapján az Europol – egyezménynek és az illetékes tagállam nemzeti jogának megfelelően segítik a csoport tagjainak tevékenységét.
   4. cikk
   Irányítás és felügyelet
   1.   A rendelkezésekben szerepel, hogy a közös nyomozati csoportokban résztvevő Europol tisztviselők feladatukat a rendelkezésben megnevezett csoport vezetőinek irányítása alatt végzik.
   2.   A rendelkezések fenntartják azt a jogot az Europol tisztviselők számára, hogy ne hajtsanak végre olyan parancsokat, amelyek megítélésük szerint sértenék az Europol-egyezményben meghatározott kötelezettségeiket. Ebben az esetben az Europol tisztviselő tájékoztatja az Europol igazgatóját, aki konzultál a csoport vezetőivel a megoldás érdekében. Amennyiben nem találnak kölcsönösen kielégítő megoldást, az igazgatónak jogában áll hatályon kívül helyezni a rendelkezést.
   5. cikk
   Adatokhoz való hozzáférés
   A rendelkezések meghatározzák, hogy a közös nyomozati csoportokban résztvevő Europol tisztviselők hozzáférhetnek az Europol információs rendszeréhez az Europol-egyezmény rendelkezéseinek és az alkalmazandó biztonsági előírásoknak megfelelően (1) a közös nyomozati csoportban való tagságuk idejére.
   6. cikk
   Költségek és felszerelés
   A rendelkezésekben rendezik a költségek megosztását, beleértve a közös nyomozati csoportokban résztvevő Europol tisztviselőkre vonatkozó jogosult biztosítás, továbbá meghatározzák azokat a feltételeket, miszerint az Europol által átadott eszközök közül melyeket használhatnak a közös nyomozati csoport tagjai.
   7. cikk
   Megszüntetés
   A rendelkezésekben meghatározzák, hogy az együttműködés bármelyik fél általi értesítés alapján beszüntethető.
   8. cikk
   Hatálybalépés
   Jelen megállapodás 2007. március 30-án lép hatályba.
   
      Kelt: Hága 2007. március 20-án
      
         Hans-Jürgen FÖRSTER
         
         
            Az igazgatótanács elnöke
         
      
   
   
      (1)  Az Europol információfeldolgozáshoz használt kommunikációs csatornákra vonatkozó szabályzatban szereplő rendelkezéseknek megfelelően – 2450-16 sz. dokumentum (#16991)